cyanic-selkie/wikianc huggingface dataset:
The Cure
Խումբը ձևավորվել է 1970-ական թվականների վերջում՝ պոստփանկի և նոր ալիքի բումի շրջանում, որ Մեծ Բրիտանիայում եկել էին փոխարինելու փանք ռոքին։ Խմբի առաջին սինգլը կոչվում էր «Killing an Arab», իսկ առաջին ձայնասկավառակը՝ Three Imaginary Boys (1979): 1980-ական թվականներին The Cure խումբը ձայնագրեց նիհիլիստական, խավար և ողբերգությամբ լի աշխատանքներ։ Pornography (1982) ձայնասկավառակի թողարկումից հետո խմբի գոյությունը դրվեց հարցականի տակ, և Սմիթը որոշեց փոխել նրա ոճը։ Սկսած «Let’s Go to Bed» (1982) սինգլից՝ The Cure-ը սկսեց ավելի հաճախ ձայնագրել թեթև, փոփ երաժշտությանն ուղղվածություն ունեցող երգեր։ 1980-ական թվականների վերջին հաջող ձայնասկավառակների շարքի շնորհիվ՝ The Cure-ի ճանաչվածությունը աճում էր, այդ թվում՝ ԱՄՆ-ում, որտեղ «Lovesong», «Just Like Heaven» և «Friday I’m in Love» երգերը հայտնվեցին Billboard Hot 100-ում։ 1990-ական թվականների սկզբին The Cure խումբը դարձավ ամենահայտնի խմբերից մեկը ալտերնատիվ ռոքի ժանրում։ 2004 թվականի տվյալներով՝ բոլոր ձայնասկավառակների կրկնօրինակների գումարային թիվը կազմել է 27 միլիոն ։ Ավելի քան երեսուն տարվա ընթացքում The Cure-ը թողարկել է 13 ստուդիական ալբոմ և 39 սինգլ։
Խմբի ձևավորում և վաղ տարիներ (1973-1979)
The Cure-ի նախնին The Obelisk-ն էր՝ ստեղծված Քրոուլի բնակավայրի (Crawley, Արևմտյան Սուսեքս, Անգլիա) Նոտր Դամ միջնակարգ դպրոցի աշակերտների կողմից։ Խմբի միակ ելույթը տեղի էր ունեցել 1973 թվականի ապրիլին։ Այդ ժամանակ խմբի անդամներն էին Ռոբերտ Սմիթը (դաշնամուր), Մայքլ Դեմփսին (կիթառ), Լոուրենս Թոլհերսթը (հարվածային գործիքներ), Մարկ Սեկանոն (սոլո կիթառ) և Ալան Հիլը (բաս կիթառ)։ 1976 թվականի հունվարին Սեկանոն հիմնեց Malice խումբը, որում ընդգրկվեցին Սմիթը, Դեմփսին և Սենթ Ուիլֆրիդ կաթոլիկական դպրոցից ևս երկու դասընկերներ։ Սեկանոն շուտով լքեց Malice-ը և հիմնեց Amulet խումբը, որը նվագում էր ջազ ֆյուժն ոճով։ Փանկ ռոքով ոգեշնչվածները, որոնք այդ ժամանակ գրավել էին Մեծ Բրիտանիան, 1977 թվականի հունվարին հայտնի դարձան որպես Easy Cure: Այդ ժամանակ նրանց կազմին միացան հարվածային գործիքներ նվագող Լոուրենս Թոլհերսթը և սոլո կիթառահար Փորլ Թոմփսոնը։ Վոկալիստ Սմիթի դերի վստահելի թեկնածու գտնելու անհաջող փորձերից հետո 1977 թվականի սեպտեմբերին հենց ինքը դարձավ խմբի մենակատարը։
Մոտավորապես նույն տարիներին Easy Cure խումբը հաղթեց Hansa Records գերմանական լեյբլի տաղանդների մրցույթում և իրավունք ստացավ պայմանագիր կնքել ստուդիայի հետ։ Երաժիշտները լեյբլի համար ձայնագրեցին մի քանի երգեր, սակայն դրանցից ոչ մեկը չհրապարակվեց ։ Ստուդիայի ղեկավարության հետ ունեցած տարաձայնությունների պատճառով պայմանագիրը չեղյալ հայտարարվեց 1978 թվականի մարտին։ Մեկ տարի անց հարցազրույցի մեջ Սմիթը հայտարարեց. «Մենք շատ երիտասարդ էինք։ Ստուդիայի ղեկավարները ցանկանում էին մեզնից փոփ խումբ ստեղծել և խնդրում էին ձայնագրել բոլոր հայտնի երգերի գործիքավորումները, սակայն դա մեզ հետաքրքիր չէր» ։ Թոմփսոնը հեռացել էր խմբից մայիսին, իսկ մնացած եռյակը (Սմիթ, Թոլհերսթ և Դեմփսի) վերցրեց The Cure անվանումը, որն առաջարկել էր Ռոբերտը։ Նույն ամսում խումբը անցկացրեց իր առաջին ստուդիական ելույթը որպես եռյակ և ուղարկեց դեմո ձայնագրությունը տասնյակ խոշոր ձայնագրող լեյբլների։ Դա իր պտուղները բերեց. 1978 թվականի սեպտեմբերին Polydor Records ձայնագրող լեյբլի սքաութ (հետախույզ) Քրիս Փերին հրավիրեց երիտասարդ երաժիշտներին նոր Fiction Records ստուդիա։ Սակայն Fiction-ն ամբողջովին պատրաստ չէր աշխատանքի, այդ իսկ պատճառով The Cure-ը 1978 թվականի դեկտեմբերին թողարկեց իրենց «Killing an Arab» դեբյուտային սինգլը Small Wonder Label փոքր լեյբլում։ Ավելի վաղ The Cure-ը այդ երգը նվագեցին դիջեյ Ջոն Փիլի հաղորդման ժամանակ ։ «Killing an Arab» անվան համար ստացել են ծիծաղելի գնահատականներ։ Խմբին մեղադեցին ռասիզմի մեջ, սակայն իրականում երգը գրվել էր ֆրանսիացի գրող Ալբեր Քամյուի «Օտարականը» ստեղծագործության ազդեցությամբ ։ 1979 թվականին սինգլ թողարկելու ժամանակ Fiction-ում խումբը ստիպված եղավ տեղադրել սինգլի շապիկի վրա գրառումը, որը հրքում էր ռասիստական միտումները։ Խմբի մասին NME ամսագիրը գրել էր, որ The Cure-ը «թարմ մերձքաղաքային օդի կլանում է մայրաքաղաքային ցեխի ու կեղտի միջավայրում» ։
The Cure-ը թողարկել է իր դեբյուտային Three Imaginary Boys ալբոմը 1979 թվականի մայիսին։ Ձայնասկավառակի մեջ ընդգրկվել էին այն երգերը, որոնք գրել էր Սմիթը նախորդ երկու կամ երեք տարիներին ընթացքում։ Սմիթը հիշում է, որ ձայնասկավառակը ձայնագրվել էր Լոնդոնի Morgan Studios-ում երեք գիշերվա ընթացքում այն սարքավորումներով, որոնց վրա ցերեկը ձայնագրում էին The Jam-ը ։ Ստուդիական աշխատանքում խմբի քիչ փորձառության պատճառով Փերին և ձայնագրող ռեժիսոր Մայք Հեջեսը ամբողջովին վերահսկում էին ձայնագրության ընթացքը։ Երաժիշտները, հատկապես՝ Սմիթը, այնքան էլ գոհ չէին իրենց դեբյուտից։ 1987 թվականի հարցազրույցի ժամանակ Ռոբերտն ասել էր. «Մակերեսային աշխատանքն ինձ դուր չէր գալիս նույնիսկ ձայնագրության ժամանակ։ Կային շատ նկատառումներ, որ ալբոմը հնչում է չափազանց հասարակ ձևով, և ես կարծում եմ, որ դրանք արդարացված էին։ Նույնիսկ երբ մենք ավարտեցին այն, ես դեռևս ցանկանում էին որոշակի փոփոխություններ կատարել» ։
«Boys Don’t Cry» երկրորդ սինգլը թողարկվեց հունիսին։ Դրանից հետո The Cure-ը որպես համերգի սկզբում հանդես եկող խումբ մեկնեց շրջագայությունների Siouxsie and the Banshees-ի հետ՝ նրանց վերջին՝ Join Hands ձայնասկավառակի թողարկման կապակցությամբ։ Շրջագայությունը շարունակվում էր օգոստոսից մինչև հոկտեմբեր և գրավեց Անգլիան, Հյուսիսային Իռլանդիան և Ուելսը։ Շրջագայության ընթացքում Սմիթը ստիպված էր լինում ամեն երեկո հանդես գալ միանգամից երկու խմբերի կազմում, քանի որ The Banshees-ի կիթառահար Ջոն Մքքեյը լքել էր խումբը։ Այդ փորձը շատ ուժեղ կերպով ազդել էր Ռոբերտի վրա. «The Banshees-ի հետ հանդես գալու առաջին գիշերը ես ցնցված էի նրանով, թե ինչքան լավ կարող եմ նվագել նման երաժշտություն։ Այն այնքան տարբերվում էր The Cure-ի երաժշտությունից։ Մինչ այդ պահը ես ցանկանում էի, որ մենք նվագեինք Buzzcocks-ի, Էլվիս Կոստելլոյի կամ մինչպանկյան The Beatles-ի պես։ Լինելով Banshee-ից մեկը՝ ես ամբողջովին փոխեցի իմ հայացքները» ։
Թվով երրորդ «Jumping Someone Else’s Train» սինգլը լույս տեսավ 1979 թվականի հոկտեմբերին։ Փոքր-ինչ ուշ Դեմփսիին ազատեցին խմբից նյութը չընդունելու պատճառով, որը Սմիթը ներկայացրել էր նոր ձայնասկավառակի ձայնագրության համար։ Դեմփսին դարձավ Associates խմբի անդամը, իսկ The Cure-ին միացան Սայմոն Գելափը (բաս կիթառ) և Մեթյու Հարթլին (ստեղնաշարային գործիքներ) The Magspies խմբից։ The Cure, The Passions և The Associates խմբերը պայմանագրեր ունեին Fiction Records-ի հետ. 1979 թվականի նոյեմբեր-դեկտեմբեր ամիսներին անցկացրին Future Pastimes Tour շրջագայությունն Անգլիայով։ The Cure-ը փոփոխված կազմով կատարում էին երգեր, որոնք սպասվում էին թողարկվել նոր ձայնասկավառակում։ Միաժամանակ դրա հետ՝ ՍՄիթը, Թոլհերսթը, Դեմփսին, Գելափը, Հարթլին Թոմփսոնը, նրանց ընկերները և բարեկամները բեք վոկալում և տեղի փոստատար Ֆրենկի Բելը՝ որպես հիմնական վոկալիստ թողարկեցին «I’m a Cult Hero» վինիլային սինգլ Cult Hero հորինված անունով։
Գոթական ժամանակաշրջան արվեստում (1980-1982)
Քանի որ առաջին ձայնասկավառակը թողարկելու ժամանակ խումբը ամբողջովին չէր վերահսկում ձայնագրության ընթացքը, Սմիթն ավելի ուշադիր կերպով մոտեցավ երկրորդ Seventeen Seconds ձայնասկավառակի ձայնագրության հարցին, որի պրոդյուսերն ինքն էր Մայք Հեջեսի հետ միասին։ Seventeen Seconds-ը թողարկվել էր 1980 թվականին և պաշտոնական բրիտանական չարթում հասել էր 20-րդ հորիզոնականի ։ «A Forest» ալբոմային սինգլը դարձավ խմբի առաջին հիթը՝ զբաղեցնելով 31-րդ հորիզոնականը ազգային չարթում ։ Նոր ձայնասկավառակում The Cure-ը հեռացավ առաջին սկավառակի տրամադրությունից. երգերի սյուժեները հոռետեսական են կամ ընդհանրապես անելք են ։ Հեջեսը նոր ձայնագրությունն անվանեց «խավարոտ, մթնոլորտային և ամբողջովին տարբերվող Three Imaginary Boys-ից»։ Ձայնասկավառակի քննադատության մեջ NME-ի լրագրողը նշել էր. «Անհնար է թվում, որ այնպիսի երիտասարդ խումբը, ինչպիսին The Cure-ն է, նման հեռավորություն է հաղթահարել այսպիսի կարճ ժամանակաընթացքում» ։ ՄԻևնույն ժամանակ Սմիթը հիվանդագին էր ընդունում մամուլում ստեղծված խմբի «հակաիմիջի» մոտեցումը ։ Ռոբերտը հրապարակայնորեն հայտարարում էր, որ արդեն մինչև կոկորդը գոհ է «հակաիմիջի» ակնարկներից, որոնք վերագրում էին խմբին՝ կարծելով, որ այդկերպ մտածված ձևով փակում է իր արվեստի պարզությունը։ Իր խոսքերով՝ «մենք պետք է մեզնից հետ մղեինք հակաիմիջը, որը մենք երբեք չէինք ստեղծել։ Կա զգացողություն, որ մենք փորձում էինք չհասկացված լինել։ Մենք պարզապես չենք սիրում նույնությունը ռոք երաժշտության մեջ։ Սակայն այդ ամենը դուրս է եկել վերահսկողությունից» ։ Նույն թվականին Three Imaginary Boys-ը թողարկվեց ամերիկյան շուկայում Boys Don’t Cry անունով։ Ալբոմը փոխել էր շապիկը, և այնտեղ ավելացրել էին 1979 թվականին թողարկված սինգլները։ The Cure-ը մեկնել էր իր առաջին համաշխարհային շրջագայությանը՝ նոր թողարկումները տարածելու նպատակով։ Շրջագայությունից հետո Մեթյու Հարթլին լքեց խումբը։ «Ես եկա այն եզրակացությանը, որ խումբը շարժվում էր խավար սուիցիդիալ երաժշտության կողմը, և դա բացարձակապես այն չէ, ինչ ինձ հետաքրքրում է», - ասել էր նա։
1982 թվականին The Cure-ը ձայնագրեց և թողարկվեց Pornography ձայնասկավառակը, ոը խմբին ապահովեց գոթական ռոքի բեմի առաջատարների կարգավիճակը ՞ Սմիթը խոստովանել էր, որ ստուդիայում աշխատանքի ժամանակ նա «լուրջ էմոցիոնալ սթրես էր ապրում։ Սակայն դա ոչ մի կապ չուներ խմբի հետ, պարզապես ես անցել էի նոր աստիճանի, ես մեծացել էի, և փոխվել էին իմ հայացքները դեպի կյանքը։ Կարծում եմ՝ ես մոտեցել էի ձայնագրությանը՝ գտնվելով անդունդում։ Հետ նայելով և լսելով ինձ շրջապատող մարդկանց կարծիքները՝ ես հասկանում եմ, որ ավելի շուտ հրեշ էի մարդու տեսքով» ։ Գելափն այսպես էր հիշում ձայնասկավառակի մասին. «Մեզ գրավեց նիիլիզմը […] Մենք երգում էինք. «Բացարձակ էական չէ, որ մենք բոլորս կմահանանք» - և իականում մենք այդ ժամանակ այդպես էինք մտածում»։ Քրիս Փերին անհանգստացած էր նրանով, որ ալբոմում չկար երգ ռադիոյի համար, և խնդրել էր Սմիթին և պրոդյուսեր Ֆիլ Թորնելին պատրաստել «The Hanging Garden» երգը սինգլ թողարկելու նպատակով։ Չնայած Pornography սկավառակի ոչ մեյնսթրիմային հնչողությանը՝ այն դարձավ խմբի առաջին աշխատանքը, որը մտավ բրիտանական չարթի թոփ-10՝ հասնելով ութերորդ համարին ։ Ալբոմի աջակցության համար սկսվեց Fourteen Explicit Moments շրջագայությունը, որի ընթացքում խումբը առաջին անգամ սկսեց բեմ դուրս գալ իր դասական կերպարով՝ մասիվ վարսահարդարումով և մեծ թվով շրթներկով ներկված դեմքով։ Շրջագայության ընթացքում տեղի ունեցան մի քանի միջադեպեր (այդ թվում վեչ Ռոբերտի հետ), որոնք դրդեցին Սայմոն Գելափին հեռանալ խմբից։ Գելափը և Սմիթը վեճից հետո տասնութ ամիսների ընթացքում միմյանց հետ չէին խոսում։
Աճող կոմերցիոն հաջողություն (1983-1988)
Խմբից Գելափի հեանալը և Սմիթի համագործակցությունը Siouxsie and the Banshees-ի հետ շշուկներ առաջացրին The Cure-ի անկման մասին։ 1982 թվականի դեկտեմբերին Ռոբերտը Melody Maker հրատարակչությանը տված հարցազրույցում նկատեց. «Կշարունակի՞ The Cure-ն իր գոյությունը։ Ես անընդհատ ինձ այդ հարցն եմ տալիս […] ես չեմ կարծում, որ կկարողանամ աշխատել նույն ձևաչափով։ Ինչ էլ որ պատահի, ես, Լոուրենսը և Սայմոնը երբեք միասին չենք լինի։ Ես դրանում համոզված եմ» ։
Փերին հետաքրքրված էր իր լեյբլի ամենաեկամտաբեր խմբի պահպանմամբ։ Նա եկավ այն եզրակացությանը, որ The Cure-ը պետք է փորձի փոխել երաժշտական ոճը։ Փերին այդ միտքը հայտնել էր Սմիթին և Թոլհերսթին. նրա խոսքերով՝ «այդ բառերը հիմնականում ուղղվածէ ին Սմիթին, որը ցանկանում էր The Cure-ի վերջը տալ ամեն դեպքում»։ Թոլսհերսթի հետ դուետը 1982 թվականի վերջին ձայնագրեցին «Let’s Go to Bed» սինգլը։ Չնայած Սմիթը դիտարկում էր սինգլը որպես անցողիկ և «հիմար» երգ մամուլի համար, սինգլը հասավ որոշակի հաջողության և զբաղեցրեց 44-րդ հորիզոնականը Մեծ Բրիտանիայի չարթում ։ Ապա արդեն 1983 թվականին հաջորդեցին երկու առավել հաջողակ սինգլներ. սինթեզատորային «The Walk» New Order-ի ոգով (12-րդ հորիզոնական չարթում) և ջազային երաժշտությունների վրա հիմնված «The Lovecats» : Վերջինս դարձավ առաջին սինգլը, որը մտավ բրիտանական չարթի տասնյակի կազմի մեջ՝ բարձրանալով յոթերորդ հորիզոնական ։ Սուրբ ծնունդին այդ սինգլները և բի-սայդները միավորվեցին Japanese Whispers ժողովածուում, кորը պլանավորում էին վաճառել միայն Ճապոնիայում, սակայն ձայնագրող ընկերությունը որոշում ընդունեց թողարկել այն ողջ աշխարհում։ Նույն ժամանակաընթացքում Սմիթը և The Banshees-ի բասիստ Սթիվ Սևերինը հիմնեցին The Glove խումբը, որի հետ ձայնագրեցին Blue Sunshine ալբոմը։ Միևնույն ժամանակ Թոլհերսթը հանդես եկավ որպես And Also the Trees խմբի առաջին երկու սինգլների և առաջին ալբոմի պրոդյուսեր։
1984 թվականին The Cure-ը թողարկեց The Top ալբոմը, որտեղ հստակորեն հետևում են փսիխոդելիկ ռոքի ազդեցությանը։ Սմիթի խոսքերով՝ ալբոմը ձայնագրում էին լեյբլի նկատմամբ պայմանագրային պարտականությունների ճնշմամբ ։ Ռոբերտը նվագել էր բոլոր գործիքների վրա, բացի հարվածային գործիքներից, որոնք զբաղեցրել էր Էնդի Անդերսոնը, և սաքսաֆոնից, որը նվագում էր խումբ վերադարձած Փորլ Թոմփսոնը։ Ալբոմը մտավ Մեծ Բրիտանիայի լավագույն տասնյակի կազմում և դարձավ The Cure-ի առաջին աշխատանքը, որը հայտնվեց ԱՄՆ Billboard 200-ի ազգային չարթ՝ հասնելով 180-րդ հորիզոնականի ։ Melody Maker-ը գովել էր ալբոմը՝ անվանելով այն «փսիխոդելիա, որը չունի տարիք» ։ The Cure-ը Սմիթի, Թոմփսոնի, Անդերսենի և բաս կիթառ նվագող պրոդյուսեր Ֆիլ Թորնելիի կազմով մեկնեց աշխարհային Top Tour շրջագայության։ Այդ շրջագայության արդյունքներով թողարկվեց Concert: The Cure Live առաջին համերգային ալբոմը։ Արդեն մինչ շրջագայությունը Էնդի Անդերսենը ազատվեց խմբից այն ավերածությունների համար, որ նա արել էր հյուրանոցի սենյակում։ Հարվածային գործիքներ նվագելու համար հրավիրվել էր Բորիս Ուիլյամսը։ Ֆիլիպ Թորնելին ևս լքեց խումբը, սակայն արդեն հոգնածության և անընդհատ տեղափոխությունների պատճառով։ Բասիստի տեղը որոշ ժամանակ թափուր էր, քանի որ The Cure-ի տեխնիկ Գերի Բիդլզը կարողացել էր հաշտեցնել Սմիթին և Գելափին, որն այդ ժամանակ նվագում էր Fools Dance խմբում։ Ռոբերտը շատ ուրախ էր Սայմոնի վերադարձի համար։ Melody Maker-ին տված հարցազրույցում նա հայտարարել էր. «Մենք կրկին խումբ դարձանք» ։
1985 թվականին խումբը նոր կազմով թողարկվեց The Head on the Door ձայնասկավառակը։ Այդ ձայնասկավառակի մեջ երաժիշտները միավորել էին երգեցիկ և հոռետեսական մոտիվները, որոնցից նախկին աշխատանքներում գերակշռում էր ինչ-որ նույն բան։ Ալբոմը յոթերորդ հորիզոնականի էր հասել Մեծ Բրիտանիայում և առաջին անգամ The Cure-ը հայտնվեց ԱՄՆ-ի թոփ-75-ում՝ զբաղեցնելով 59-րդ հորիզոնականը ։ Միջազգային հաջողությունը ուղեկցում էր նաև ալբոմի երկու սինլգներին. «In Between Days» և «Close to Me»: 1986 թվականին՝ ալբոմի աջակցության համար համաշխարհային շրջագայությունից հետո The Cure-ը թողարկեց Standing on a Beach սինգլների հավաքածուն երեք ձևաչափերով. յուրաքանչյուրը առանձնացող երգացանկով։ Ժողովածուում, մասնավորապես, վերաթողարկվել էին «Boys Don’t Cry» (նոր տարբերակով), «Let’s Go to Bed» և «Charlotte Sometimes» երգերը։ Ժողովածուն հայտնվել էր ԱՄՆ-ի թոփ-50-ում ։ Նաև թողարկվել էր Staring at the Sea ժողովածուն, որը ընդգրկում էր տեսահոլովակներ։ Շրջագայությունը, որը կայացել էր ժողովածուի աջակցության նպատակով, դարձել էր հիմնականը նոր The Cure in Orange համերգային ալբոմի համար, որը ձայնագրվել էր Ֆրանսիայում։ Այդ ժամանակաընթացքում The Cure-ը շատ հայտնի դարձավ Եվրոպայում, մասնավորապես Բենիլյուքսի երկրներում, Ֆրանսիայում և Գերմանիայում և ստիպեց իր մասին խոսել ԱՄՆ-ին։
Disintegration և համաշխարհային հաջողություն (1989-2002)
1989 թվականին թողարկվեց Disintegration ձայնասկավառակը։ Վերջինս ուներ խավարոտ գոթական բնույթ Faith-ի և Pornography-ի պես ։ Ալբոմից երեք սինգլ հայտնվեցին թոփ-30-ում Մեծ Բրիտանիայում և Գերմանիայում («Lullaby», «Lovesong» և «Pictures of You»), իսկ ձայնասկավառակը Մեծ Բրիտանիայի ազգային չարթում հասավ երրորդ հորիզոնականը, իսկ Billboard 200-ում՝ 12-րդի  ։ «Fascination Street»-ը՝ առաջին սինգլը՝ թողարկված միայն Ամերիկայի տարածքում, հասավ առաջին հորիզոնականի Hot Modern Rock Tracks չարթում, սակայն այդ հաջողությունը բավականին արագ խամրեցրեց մեկ այլ հաջողություն. «Lovesong» երրորդ սինգլը զբաղեցրեց երկրորդ հորիզոնականը Billboard Hot 100-ում՝ դառնալով The Cure-ի միակ երգը, որը հայտնվել է ԱՄՆ-ի թոփ-10 սինգլների շարքում ։
Disintegration-ի ձայնագրության ժամանակ խումբը Սմիթին վերջնագիր էր ներկայացրել. կա՛մ գնում Թոլհերսթը, կա՛մ մնացած երաժիշտները։ 1989 թվականի փետրվարին Թոլհերսթի հեռանալը խմբից պաշտոնապես հաստատվեց ԶԼՄ-ում։ Այդպիսով, Ռոջեր Օ’Դոնելը դարձավ The Cure-ի լիիրավ անդամ, իսկ Սմիթը մնաց միակ երաժիշտը, որը գտնվում էր խմբում հիմնադրման առաջին իսկ օրվանից։ Սմիթն ասում էր, որ Թոլհերսթը դադարել էր բավական ուժ ներդնել գործում և չարաշահում էր ալկոհոլը։ Քանի որ Լոուրենսը ներկա էր Disintegration-ի ձայնագրության ժամանակ, նրա անունը հիշատակվել էր ալբոմին կից գրքույկում որպես մարդ, որը նվագել էր «այլ գործիքների վրա», չնայած հայտնի է, որ ձայնասկավառակի ձայնագրությանը նա ոչ մի մասնակցություն չի ունեցել։ The Cure-ը մեկնեց նաև շրջագայություն, որ կրում էր Prayer Tour անունը, որը անցավ մեծ հաջողությամբ։
1990 թվականի մայիսին Ռոջեր Օ’Դոնելը լքեց խումբը, և ստեղնաշարային գործիքներ նվագողի տեղը գրավեց Փերի Բեմոունթ։ Նոյեմբերին The Cure-ը թողարկեց Mixed Up ռեմիքսների ժողովածուն։ Վերջինս սառը կերպով էր ընդունվել ունկնդիրների կողմից և բարձր հորիզոնականներ չարթերում չէր գրավել։ «Never Enough» երգը միակն, որ թողարկվել էր որպես սինգլ։ 1991 թվականին The Cure-ը հաղթեց BRIT Award-ում «Լավագույն բրիտանական խումբ» անվանակարգում ։ Նույն թվականին Թոլհերսթը դատի տվեց Սմիթին և Fiction Records-ին՝ հայտարարելով, որ նա «The Cure» անվան համասեփականատերն է Սմիթի հետ միասին։ 1944 թվականին դատարանը որոշում ընդունեց հօգուտ Սմիթի։ 2000 թվականին հին ընկերները հաշտվեցին, և Թոլհերսթը նույնիսկ խմբի մի քանի համերգի ներկա եղավ ։ Չնայած շարունակական դատական գործընթացներին՝ խումբն անցավ նոր ձայնասկավառակի ձայնագրությանը։ Wish ձայնասկավառակը առաջին տեղը զբաղեցրեց Բրիտանիայում և երկրորդը՝ ԱՄՆ-ում։ «High» և «Friday I’m in Love» սինգլները դարձան միջազգային հիթեր ։ Ռոբերտ Քրիսթհաուն ալբոմը անվանեց լավագույնը խմբվի կարիերայում ։ The Cure-ը հերթական անգամ մեկնեց համաշխարհային Wish Tour շրջագայության Cranes խմբի հետ և արդյունքում երկու համերգային ալբոմ թողարկեց։ Show անունը կրող համերգը կայացել և ձայնագրվել էր 1993 թվականի սեպտեմբերին Դեթրոյթի մերձակայքում գտնվող Օբերն Հիլսում, իսկ հոկտեմբերին Փարիզում կայացած համերգը հրատարակվել էր որպես Paris: 1993 թվականին թողարկվեց Lost Wishes մինի սկավառակը, որը կազմված էր 1991 թվականի գործիքային ձայնագրություններ, բացի այդ՝ յուրաքանչյուր երգ գրվել էր առանձին հեղինակի կողմից (Ռոբերտ, Փորլ, Սայմոն և Փերի)։
Պայմանագրով խումբը պետք է ձայնագրեր ևս մեկ ձայնասկավառակ։ Wild Mood Swings-ի և Galore-ի կոմերցիոն անհաջողություններից հետո Սմիթը կարծում էր, որ իրավիճակը տանում է The Cure-ի անկմանը, և այդ պատճառով ցանկացավ անել առավել լուրջ, խորը ձայնասկավառակ։ Bloodflowers-ի վրա աշխատանքները տարվում էին 1998 թվականից, թողարկումը կայացավ 2000 թվականին։ Սմիթի խոսքերով՝ այդ դարձավ իմպրովիզ եռամիասնության վերջին մասը, որոնց թվում էին նաև Pornography-ն և Disintegration-ը ։ Խումբը նաև տասնամսյա Dream Tour շրջագայությունը անցկացրեց, որիւ համերգներին, ընդհանուր առմամբ, մասնակցեց մեկ միլիոն մարդ։ 2001 թվականին The Cure-ը լքեց Fiction-ը և թողարկեց Greatest Hits ձայնասկավառակը և DVD լավագույն տեսահոլովակներով։ 2002 թվականին խումբը հեդլայներ էր տասներկու խոշոր ամառային փառատոններում և երեք շարունակական համերգ ունեցավ (մեկը՝ Բրյուսելում և երկուսը՝ Բեռլինում), որոնց ընթացքում հետևողականորեն կատարում էին Pornography, Disintegration և Bloodflowers ձայնասկավառակները։ Բեռլինում երկու համերգները դարձան The Cure: Trilogy DVD-ի հիմքը, որը թողարկվեց 2003 թվականին ։
Ներկա (2003 թվականից)
2003 թվականին The Cure-ը պայմանագիր ստորագրեց Geffen Records-ի հետ։ 2004 թվականին թողարկվեց Join the Dots: B-Sides and Rarities, 1978–2001 (The Fiction Years) բոքս-սեթը, որը բաղկացած էր չորս սկավառակներից։ Այդ ժողովածուն ընդգրկում էր յոթանասուն երգ, այդ թվում՝ ավելի վաղ չթողարկվածներից, և 76-էջանոց գրքույկ խմբի պատմությամբ և գունավոր լուսանկարներով։ Ալբոմը բարձրացավ 106-րդ հորիզոնական ամերիկյան չարթում ։ Նույն թվականին խումբը նոր լեյբլում թողարկեց իր տասներկուերորդ ձայնասկավառակը, որը պարզապես կոչվում էր The Cure, և ձայնագրեցին այն նոր պրոդյուսերի՝ Ռոս Ռոբիսոնի հետ, որն ավելի վաղ աշխատել էր Korn-ի և Slipknot-ի հետ, ինչը արտահայտվեց նոր ալբոմի հնչողության մեջ ։ Սկավառակը հայտնվեց Ատլանտիկայի երկու կողմերի չարթերի թոփ-10-ում ։ Սկավառակի աջակցության համար մայիսին խումբը որպես հեդլայներ նվագեց Կոաչելայի ժամանակ։ Օգոստոսի 24-ից մինչև 29-ը The Cure-ը ԱՄՆ-ում Curiosa անունը կրող համերգային շրջագայություն անցկացրեց։ Յուրաքանչյուր համերգի ժամանակ երկու բեմ ին ձևավորում. գլխավոր բեմի վրա նվագում էին The Cure, Interpol, The Rapture և Mogwai, իսկ երկրորդ բեմի վրա հանդես եկողների թվում էին Muse, Scarling, Մելիսա Աուդ դեր Մաուրը և Thursday: Curiosa-ն դարձավ 2004 թվականին Ամերիկայում անցկացրած ամենահաջողված ամառային փառատոններից մեկը։ Նույն թվականին խումբը ստացավ MTV Icon մրցանակը և հանդես եկավ հեռուստատեսությունում։
2005 թվականի մայիսի Ռոջեր Օ’Դոնելը և Փերի Բեմոունթը դուրս եկան խմբից։ Օ’Դոնելի խոսքերով՝ Սմիթն իրեն ասել էր, որ պատրաստվում էր խմբի անդամների քանակը հասցնել երեքի։ Առավել վաղ Օ’Դոնելն ասել էր, որ իմացել էր շրջագայության ամսաթվերի մասին միայն շնորհիվ խմբի երկրպագուների կայքի ։ Խմբի մնացած անդամները՝ Սմիթը, Գելափը և Քուփերը, մի քանի անգամ հանդես եկան որպես եռյակ, մինչ հունիսին հայտարարվեց Փորլ Թոմփսոնի՝ խումբ վերադառնալու մասին, որը դարձավ խմբի լիիրավ անդամ ամառային փառատոնների ժամանակ, այդ թվում՝ հուլիսի 2-ին Փարիզում կայացած Live 8-ի ժամանակ։ Ավելի ուշ խումբը ձայնագրեց Ջոն Լենոնի «Love» երգի քավերը Make Some Noise ձայնասկավառակի համար։ 2006 թվականի ապրիլի 1-ին The Cure-ը հանդես եկավ Ալբերտ հոլում Teenage Cancer Trust կազմակերպության բարեգործական համերգի ժամանակ։ Այդ թվականին դա նրանց վերջին ելույթն էր։ Դեկտեմբերին թողարկվեց The Cure: Festival 2005 համերգային DVD-ն, որը ընդգրկում էր 2005 թվականի շրջագայությունից երեսուն երգ։
The Cure-ը անցավ տասներեքերորդ ձայնասկավառակի համար նոր նյութի ձայնագրությանը 2006 թվականին։ Սկզբում Սմիթը ծրագրում էր ձայնագրել կրկնալի սկավառակ ։ Օգոստոսին՝ ամենավերջին պահին, խումբը հայտարարեց, որ սկավառակի աշխատանքների հետ կապված՝ նրանց աշնանային հյուսիսամերիկյան շրջագայությունը տեղափոխվում է 2007 թվականի աշնանից 2008 թվականի գարուն ։ 4:13 Dream ձայնասկավառակը թողարկվեց 2008 թվականի աշնանը և ստացավ տարբեր կարծիքներ ինչպես մամուլում, այնպես էլ երկրպագուների շրջանում ։ Ձայնասկավառակի թողարկումից առաջ The Cure-ը թողարկում էր մեկական սինգլ մայիսից մինչև օգոստոս ընկած ամիսների յուրաքանչյուր երեսուներորդ օրը, իսկ սեպտեմբերին թողարկեց EP Hypnagogic States-ը, որից ստացած ողջ եկամուտը տրվեց ամերիկյան «Կարմիր խաչ» ֆոնդին։ 2009 թվականի փետրվարի 25-ին խումբը հաղթեց Godlike Genius («Աստվածանման հանճար») անվանակարգում և հանդես եկավ 2009 թվականի ShockWaves NME Awards մրցանակաբաշխության ժամանակ Լոնդոնում։
Տեսահոլովակներ
The Cure-ի վաղ տեսահոլովակները ցածր որակի էին, ինչը խոստովանում էին հենց իրենք՝ երաժիշտները։ Թոլհերսթն ասում էր. «Այդ հոլովակները բացարձակ սարսափ էին. մենք դերասաններ չէինք և չէինք կարող հանդիսատեսին հասցնել մեր անհատականությունը»։ Օրավիճակը փոխվեց «Let’s Go to Bed»-ի թողարկումից հետո. այն առաջին տեսահոլովակն էր, որը նկարահանվել էր ռեժիսոր Թիմ Փոուփ հետ համագործակցությամբ։ Փոուփը The Cure-ի տեսահոլովակներին խաղի տարրեր ավելացրեց։ Ինչպես ասել էր Փոուփը Spin ամսագրին տված հարցազրույցում, նա «միշտ կարծել է, որ նրանք ունեն այդպիսի կողմ ևս, ուղղակի դա երբեք ցույց չէին տալիս» ։ 1980-ական թվականներին Փոուփը անընդհատ աշխատում էր խմբի հետ, և նրա տեսահոլովակները կարևոր դեր խաղացին խմբի ճանաչման գործում։ Նեդ Ռեգեթի (Allmusic) խոսքերով՝ նրա տեսահոլովակները դարձան The Cure-ի հոմանիշը ։ Փոուփը խոսում էր The Cure-ի մասին այսպես. «Ռոբերտ Սմիթն իսկապես հասկանում է տեսախցիկին։ Նրա երգերը կինոգենիկ են։ Ես նկատի ունեմ սա. առաջին մակարդակում հիմարությունն ու հումորն են, դրա տակ՝ Սմիթի հոգեբանական մանիան և կլաուստրոֆոբիան» ։
Ոճ և ազդեցություն
The Cure-ը համարվում գոթիկ ռոքի և պոստպանկի ստեղծողներից և ամենանշանակալի կերպաներից մեկը ։ Բացի այդ՝ Սմիթը չէր ցանկանում, որ իր խմբին գոթիկ ռոթ ոճը վերագրեին. «Ցավալի է, որ մեզ պիտակում են որպես «գոթերի»։ Մենք դասակարգման ենթակա չենք։ Հնարավոր է՝ սկզբում մենք փոստպանկ էինք նվագում, սակայն, ընդհանուր առմամբ, դա անհնար է» ։ Սմիթը խոսում էր գոթիկ ռոքի մասին որպես «անհավատալիորեն ձանձրալի և միանման երաժշտության մասին։ Այն թաղումային է» ։ The Cure-ը նվագում էր նաև փոփին ուղղված երաժշտություն։ Ինչպես նշում էր Spin-ի խմբագիրը՝ «The Cure-ը միշտ երկուսից մեկն էր. կա՛մ <…> Ռոբերտ ՍՄիթը լողում է գոթական տխրության մեջ, կա՛մ շրթներկոտ մատներով նվագում է քաղցր, շաքարի բամբակի նման փոփ» ։
Խումբն առանձնանում Սմիթի ճանաչելի վոկալով։ Սմիթը չունի լայն վոկալային դիապազոն, սակայն վիբրատոյի օգտագործումը, առանցքային բառերի առանձնացումը, երգեցողության արագության փոփոխությունը Սմիթի երգելը դարձնում են էմոցիոնալ և զգացական ։
The Cure-ը դարձավ առաջին ալետրնատիվ խմբերից մեկը, որ կարողացավ հայտնվել չարթերում և կոմերցիոն հաջողություններ գրանցել, երբ ալտերնատիվ ռոքը դեռ չէր դարձել մեյնսթրիմի մաս։ 1992 թվականին NME-ը բնորոշեց The Cure-ին որպես «հիթերի ստեղծման գոթական սարք, միջազգային ֆենոմեն, և, սակայն, շատ հաջողակ ալտերնատիվ խումբ, որը երբևէ աշխարհի վրա գոյություն է ունեցել» ։ 1980-ական թվականներին The Cure-ն ավելի հաջողակ էր, քան իր ժամանակակիցները՝ The Smiths-ը և Happy Mondays-ը, չնայած 1990-ական թվականներին խմբի ճանաչվածությունը սկսեց անկում ապրել ։
Կազմ
The Cure-ի կազմն անընդհատ փոփոխությունների էր ենթարկվում, և միակ անփոփոխ մասնակիցը խմբում Ռոբերտ Սմիթն է։ Մշտական անդամներ կարելի է համարել նաև Սայմոն Գելափին (խմբում է 1979 թվականից,ոչ մեծ դադար. 1982-1985) և Ռոջեր Օ’Դոնելին (1987 թվականից, դադարներ. 1990-1995 և 2005-2011)։ 1995 թվականց սկսած մինչև ներկա ժամանակներս խմբի կազմի մեջ է մտնում Ջեյսոն Քուփերը։ Խմբի կազմի վերջին փոփոխությունը տեղի է ունեցել 2012 թվականին։
Արտաքին հղումներ
Կատեգորիա:Անգլիական ռոք երաժշտական խմբեր Կատեգորիա:NME Awards մրցանակի դափնեկիրներ Կատեգորիա:Brit Awards մրցանակի դափնեկիրներ Կատեգորիա:1978 հիմնադրված երաժշտական խմբեր
Նովոտրոիցկոե (գյուղ, Ֆյոդորովսկի շրջան)
Նովոտրոիցկոե (Новотроицкое, Яңы Троицкий), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 47 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Մայորշչինա (գյուղ, Գրեբյոնկայի շրջան)
2001 թվականի տվյալներով Մայորշչինա գյուղում բնակվում էր 886 մարդ։ Բնակավայրը զբաղեցնում է 4107 կմ² տարածք։ Բնակչության խտությունը կազմում էր 215,73 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գրեբյոնկայի շրջանի բնակավայրեր Կատեգորիա:Ուկրաինայի գյուղեր
(7924) Սիմբիրսկ
(7924) Սիմբիրսկ (Simbirsk), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 6-ին Նիկոլայ և Լյուդմիլա Չեռնիխների կողմից Նաուչնիում ։
Միջին հեռավորությունը Արեգակից կազմում է 3,100765 ա. մ., առավելագույնը մոտենում է 2,5882 ա. մ. հեռավորության վրա և հեռանում 3,6133 ա. մ. ։ Արեգակի շուրջ մեկ ամբողջական պտույտ է կատարում 1994,35 երկրային օրվա ընթացքում, իր ուղեծրով շարժվելով միջինում 0,18051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոսկվայի պետական լեզվաբանական համալսարան
Մոսկվայի պետական լեզվաբանական համալսարան, նախկինում՝  Մոսկվայի Մորիս Թորեզի անվան օտար լեզուների պետական մանկավարժական ինստիտուտ, բարձրագույն ուսումնական հաստատություն Մոսկվայում, խոշորագույն ռուսական բուհ լեզվաբանության ոլորտում։ ՄՊԼՀ-ում սովորում են մոտ 7 հազար ուսանողներ և ասպիրանտներ, դասավանդվում է 38 լեզուներով։ Համալսարանն ունի շարունակական բազմամակարդակ կրթության համակարգ. «Լեզվական ճեմարան - համալսարան - առաջատար ուսուցման ինստիտուտ»; բակալավրիատի (4 տարի) և մագիստրոսի (2 տարի) նախապատրաստման մասնագիտական ​​կրթական ծրագրերն իրականացվում են Բոլոնիայի հռչակագրի դրույթներին համապատասխան ։
Անվանում
ՄՊԼՀ-ն տարբեր տարիներին կրում էր տարբեր անուններ. Նոր լեզուների ինստիտուտ, Մոսկվայի նոր լեզուների մանկավարժական ինստիտուտ, Մոսկվայի օտար լեզուների պետական ​​մանկավարժական ինստիտուտ, Օտար լեզուների Մոսկվայի 1-ին պետական ​​մանկավարժական ինստիտուտ, Մորիս Թորեզի անվան Մոսկվայի պետական ​​օտար լեզուների 1-ին մանկավարժական ինստիտուտ, Մոսկվայի Մորիս Թորեզի անվան օտար լեզուների պետական ​​ինստիտուտ։ 1990 թվականին ինստիտուտը վերակազմավորվեց Մոսկվայի պետական ​​լեզվաբանական համալսարանի (ՄՊԼՀ)։
Գլխավոր շենքը մինչև օտար լեզուների ինստիտուտի հիմնադրումը (մինչև 1930 թ.)
Մոսկվայի պետական ​​լեզվաբանական համալսարանի ժամանակակից գլխավոր մասնաշենքը, որը կառուցվել է 1764-1772 թվականներին ճարտարապետ Մատվեյ Կազակովի կողմից, ի սկզբանե եղել է Մոսկվայի նահանգապետ Պյոտր Երոպկինի առանձնատունը, ով այստեղ ապրել է մինչև 1805 թվականը։ Այստեղ նահանգապետը հաճախ պարահանդեսներ էր կազմակերպում, իսկ Ալեքսանդր Պուշկինը մանկության տարիներին այցելում էր ծնողների հետ։ Տերերի մահից հետո տունը ժառանգել են Երոպկինի հարազատները՝ Նովոսիլցևները, իսկ այնուհետև անցել են Գագարինի իշխանների տիրապետության տակ ։ Երոպկինի մահից անմիջապես առաջ՝ 1804 թվականին Ալեքսանդր I կայսեր կայսերական հրամանագրով, ստեղծվեց Մոսկվայի կայսերական առևտրային դպրոցը՝ անգլերեն, ֆրանսերեն, գերմաներեն և լատիներեն դասավանդմամբ։ 1806 թվականին որոշում կայացվեց 35 հազար ռուբլով գնել Պ. Դ. Էրոպկինի տունը Օստոժենկայի փողոցում (թիվ 38 տուն) դպրոցի կազմավորման համար։ Դասավանդումը դպրոցի նոր մասնաշենքում սկսվեց 1808 թվականին։ Այստեղ տարբեր ժամանակներում սովորում էին Եֆրեմ Բարիշևը, Նիկոլայ Վավիլովը, Սերգեյ Վավիլովը, Վլադիմիր Ռոդիոնովը, Իվան Գոնչարովը, Սերգեյ Սոլովյովը և այլ նշանավոր արվեստի և մշակույթի գործիչներ։ Քաղաքացիական պատերազմի հետևանքով դարասկզբի Մոսկվայի առևտրական ուսումնարանը դադարեցրել է իր գործունեությունը։ 20-րդ դարի սկզբի քաղաքացիական պատերազմի արդյունքում Մոսկվայի առևտրային դպրոցը դադարեցրեց իր գործունեությունը։ Հեղափոխությունից հետո, մինչ Մոսկվայի 1-ին պետական մանկավարժական ինստիտուտի մուտքը, շենքում հերթափոխով տեղավորված էին Պրեչիստենսկու աշխատանքային դասընթացները, Բուխարինի անվան աշխատանքային ֆակուլտետը, Պրեչիստենսկու գործնական ինստիտուտը, երկու դպրոց ։
Մոսկվայի նոր լեզուների ինստիտուտի հիմնադրումը (1930)
1930 թվականին ՌՍՖՍՀ կրթության ժողովրդական կոմիսարիատի հրամանով ստեղծվեց Մոսկվայի նոր լեզուների ինստիտուտը։ Օ․Գ․Անիկստը դարձավ ինստիտուտի առաջին ռեկտորը ։ Նա համարվում է համալսարանի հիմնադիրը։
Մոսկվայի օտար լեզուների պետական մանկավարժական ինստիտուտ (1935-1964)
1935 թվականին ինստիտուտը վերանվանվել է Մոսկվայի օտար լեզուների պետական մանկավարժական ինստիտուտը (ՄՕԼՊՄԻ)։
1939 թվականին օտար լեզուների ինստիտուտը գտնվում էր Օստոժենկայա փողոցի (այն ժամանակ Մետրոստրոևսկայա փողոց) 18-րդ դարի առանձնատանը, որը կառուցվել էր մինչև 19-րդ դարի սկիզբը, և որը պատկանում էր Մոսկվայի նախկին գեներալ-նահանգապետ Պյոտր Դմիտրիևիչ Էրոպկինին և 1808-1918 թվականներին ծառայում էր որպես Մոսկվայի առևտրային դպրոցի գլխավոր մասնաշենք (այսօր Էրոպկինի տունը Մոսկվայի պետական ​​լեզվաբանական համալսարանի հիմնական մասնաշենքն է) ։ 1941 թվականին ինստիտուտի շենքում ստեղծվեց ժողովրդական աշխարհազորայինների 5-րդ Ֆրունզենսկայա դիվիզիան, որի կազմում ընդգրկված էին ՄՕԼՊՄԻ շատ ուսուցիչներ և ուսանողներ ։ Ի հիշատակ Հայրենական մեծ պատերազմի դաժան տարիների` 1960-ականներին տեղադրվել են հուշատախտակներ, իսկ ինստիտուտի շենքի դիմացի պուրակում` ի պատիվ աշխարհազորի զինվորի, տեղադրվել է աստղ ։ Պատերազմի ավարտից հետո՝ 1945 թվականին, համալսարանի շրջանավարտներն ու դասախոսները թարգմանիչ են աշխատում 1945 թ. Նյուրնբերգի դատավարություններում, ինչպես նաև Տոկիոյի միջազգային տրիբունալում՝ 1946 թվականին, որտեղ թարգմանիչների խումբը գլխավորում էր Ա. Վ. Կունինը։
1961 թվականին ՄԱԿ-ի գրասենյակներում ռուսերենի թարգմանչական բաժիններում բարձր որակավորում ունեցող թարգմանիչների մեծ անհրաժեշտության պատճառով, ՄԱԿ-ի թարգմանիչների դասընթացներ ստեղծվեցին Մոսկվայի պետական ​​մանկավարժական ինստիտուտի բազայի վրա։ Ինստիտուտը տարեկան ավարտում էր շուրջ 25 թարգմանիչ, ովքեր հաջողությամբ աշխատում էին ՄԱԿ-ում ։
Մորիս Թորեզի անվան Մոսկվայի պետական օտար լեզուների մանկավարժական ինստիտուտ (1964-1990)
1964 թվականին Մոսկվայի պետական մանկավարժական ինստիտուտը կոչվեց միջազգային կոմունիստական շարժման հայտնի գործիչ Մորիս թորեզի անունով։ Ժամանակի ընթացքում ինստիտուտը դառնում է երկրի ամենաուժեղ համալսարաններից մեկը, որի համբավը գնալով աճում է։ «Մորիս Տորեսի անվան Մոսկովյան ինյազ» անվանումը դառնում է միջազգային ապրանքանիշ։
1971 թվականը նշանավորվեց ինստիտուտի նոր յոթ հարկանի շենքի շահագործման հանձնումով։ Բացվեցին կրթական և գիտական ​​լաբորատորիաներ, այդ թվում՝ այդ ժամանակի ժամանակակից սարքավորումներով հագեցած բանավոր խոսքի լաբորատորիա` երկու ֆոնախցիկներով, ձայնագրչային դասարաններով, կինոթատրոններով։ Գործում էին նաև էլեկտրոնային դասասենյակներ, կրթական հեռուստատեսային կենտրոն ։
1980 թվականին Մորիս Թորեզի անվան Մոսկվայի պետական ​​օտար լեզուների մանկավարժական ինստիտուտը պարգևատրվել է ժողովուրդների բարեկամության շքանշանով` գիտության զարգացման, որակյալ մասնագետների պատրաստման և 50-ամյակի կապակցությամբ ձեռք բերած հաջողությունների համար։
Մոսկվայի պետական լեզվաբանական համալսարան (1990 թվականից)
1990 թվականին ՄՕԼՊՄԻ-ն փոխակերպվել է Մոսկվայի պետական լեզվաբանական համալսարանը (ՄՊԼՀ)։
2000 թվականիին ԱՊՀ անդամ պետությունների կառավարությունների ղեկավարների որոշմամբ ՄՊԼՀ-ին տրվեց ԱՊՀ անդամ երկրների լեզուների և մշակույթի բազային կազմակերպության կարգավիճակ ։
2001-2004թթ. Մոսկվայի պետական ​​լեզվաբանական համալսարանում բացվել են հայոց լեզվի և մշակույթի կենտրոն, ղազախական լեզվի և մշակույթի կենտրոն, ղրղզական լեզվի և մշակույթի կենտրոն, ինչպես նաև Ռուսաստանում ուկրաինական ուսումնասիրությունների առաջին կենտրոն։
1997-2005թթ. Մոսկվայի պետական ​​լեզվաբանական համալսարանում բացվել են իտալական լեզվի և մշակույթի կենտրոն, գերմանական լեզվի և մշակույթի կենտրոն, Ֆրանկոֆոն հետազոտությունների կենտրոն, իսպաներեն լեզվի և մշակույթի կենտրոն, Կանադայի լեզուների և մշակույթների կենտրոն։
2005 թվականին ՄՊԼՀ-ում բացվեց ռուսաց լեզվի և մշակույթի կենտրոնը, որի գործունեությունը կենտրոնացած է ՄՊԼՀ-ում սովորող օտարերկրյա ուսանողների վրա, ովքեր հետաքրքրված են ռուսաց լեզվի և մշակույթի ոլորտում գիտելիքների ընդլայնմամբ և խորացմամբ։
2005 թվականի նոյեմբերին Մոսկվայի պետական ​​լեզվաբանական համալսարանի գիտական ​​խորհրդի որոշման համաձայն, համալսարանում ստեղծվեց միջազգային անվտանգության տեղեկատվական կենտրոն։ 2006 թվականի ապրիլի 24-ին, Մոսկվայի պետական ​​լեզվաբանական համալսարանի գիտական ​​խորհուրդը որոշում կայացրեց վերակենդանացնել համալսարանի Մորիս Թորեզի օտար լեզուների ինստիտուտը`«այս հանրաճանաչ բրենդը պահպանելու համար», որը բաղկացած է երեք ֆակուլտետներից (2019 թ. արդեն չորսն էին) ։
2007 թվականին Մոսկվայի պետական ​​լեզվաբանական համալսարանում Թուրքիայի դեսպանության աջակցությամբ ստեղծվեց թուրքերեն լեզվի և մշակույթի կենտրոն։ 2007 թվականին Համալսարանների Եվրասիական ասոցիացիայի (EAU) X համագումարի որոշմամբ, ՄՊԼՀ-ն հաստատվեց որպես ասոցիացիայի գործող անդամ ։ Նույն թվականին ՄՊLՀ-ում օծվեց Մոսկվայի առևտրային ուսումնարանի (1817 թ.) և Մոսկվայի մշակութային ժառանգության վարչության աջակցությամբ՝ համալսարանի վարչակազմի ուժերով վերականգնված Սուրբ Մարիամ Մագդաղենացու տաճարը (1817 թ.) ։
2009 թվականին Ադրբեջանի Հանրապետության դեսպանության աջակցությամբ, ՄՊԼՀ-ում բացվեց ադրբեջանական լեզվի և մշակույթի կենտրոն։
2010 թվականին Իրանի Իսլամական Հանրապետության դեսպանության աջակցությամբ՝ ՄՊԼՀ-ում բացվեց իրանական լեզվի և մշակույթի կենտրոն։
2011 թվականին Մոսկվայի Խամովնիչիի միջտարածաշրջանային դատախազությունը անօրինական հեռացված ուսանողի դիմումի հիման վրա՝ ստուգման ժամանակ հայտնաբերել է համալսարանում ՌԴ Դաշնային օրենսդրության մի շարք խախտումներ, մասնավորապես, ՄՊԼՀ-ի կանոնադրության անհամապատասխանությունը նման փաստաթղթերի նկատմամբ օրենքով ներկայացվող պահանջներին ։
2013 թվականին Տաջիկստանի Հանրապետության դեսպանատան աջակցությամբ՝ ՄՊԼՀ-ում բացվեց տաջիկերեն լեզվի և մշակույթի կենտրոն ։
2014 թվականին «Էքսպերտ» վարկանիշային գործակալությունը համալսարանին շնորհեց «C» գնահատական ​​դաս, ինչը նշանակում է շրջանավարտների վերապատրաստման «բարձր մակարդակ» ։ Նախկինում անարդյունավետ ճանաչված Իրկուտսկի պետական ​​լեզվաբանական համալսարանը դարձավ ՄՊԼՀ կառուցվածքի մասնաճյուղ ։
2016 թվականին աշխատանքից հեռացվեց ռեկտոր Իրինա Խալեևան։ Անհաջող քննությունից հետո, աշխատանքից հեռացնելուց անմիջապես առաջ, Մոսկվայի պետական ​​լեզվաբանական համալսարանի մի քանի ֆակուլտետներ (աստվածաբանություն, տնտեսագիտություն և կառավարում, սպասարկում և տուրիզմ և իրավաբանական ասպիրանտուրա) չեն ստացել հավատարմագրման վկայագիր, որի մասին ուսանողները ծանուցվել են միայն մարտի վերջին ։
ՄՊԼՀ-ն այսօր
Այսօր համալսարանում դասավանդվում է 38 օտար լեզու, կան ուսումնասիրված լեզուների և մշակույթի բազմաթիվ կենտրոններ։ ՄՊԼՀ-ի դասախոսների ավելի քան 75%-ն ունի գիտական ​​կոչում։ Համալսարանը տարեկան հրատարակում է ավելի քան 200 գիտական ​​մենագրություն, դասագրքեր և ուսումնական նյութեր Ռուսաստանի Դաշնության դպրոցների և համալսարանների համար։ ՄՊԼՀ-ն երկրում օտար լեզուների ուսուցման հիմնական մեթոդաբանական կենտրոնն է։ Համալսարանը համագործակցում է աշխարհի 32 երկրների 91 առաջատար համալսարանների հետ, ուսանողները ստաժավորում անցնելու լայն ընտրանի ունեն, այդ թվում՝ ՄՊԼՀ-ի գործընկեր բուհերի երկրորդ դիպլոմ ստանալու հնարավորություն ։
ՄՊԼՀ-ն մասնակցում է միջազգային կրթական նախագծերի ․
ՄՊԼՀ-ն մտնում է հետևյալ կազմակերպությունների կազմի մեջ․
Կառուցվածքային ստորաբաժանումներ
ՄՊԼՀ գործում են 11 ֆակուլտետներ ․
ՄՊԼՀ ուսումնական հաստատություններ․
Համահամալսարանական ամբիոններ ․
Ռազմական ուսումնական կենտրոն
Ներկայումս ռազմական ուսուցումն անցկացվում է «ռազմական օրվա» մեթոդով՝ 6 ժամ գործնական պարապմունքների և 2 ժամ ինքնուրույն պատրաստության միջոցով։ Ամբիոնի պետն է գնդապետ Դիդիկ Բորիս Վասիլևիչը ։
Ռազմական ուսուցումը ՄՊԼՀ-ում լրացուցիչ կրթություն է, որը կարող են ձեռք բերել համալսարանի բոլոր լրիվ դրույքով ուսանողները` Ռուսաստանի Դաշնության քաղաքացիներ, ովքեր առողջական նկատառումներով պիտանի են զինվորական ծառայության։ Ռազմական ամբիոն են ընդունվում բակալավրիատի 1-ին կուրսի պատանիներն ու աղջիկները և միայն բակալավրիատի 1-ին և 2-րդ կուրսերի պատանիները։
Ռազմական բաժանմունքի մասնագիտությունները հիմնված են համալսարանի հիմնական մասնագիտությունների վրա։ Բաժնի շրջանավարտների նպատակն է ծառայել ստորաբաժանումներում, կազմավորումներում և նրանց շտաբներում, ինչպես նաև Ռուսաստանի Դաշնության զինված ուժերի տարբեր տեսակների և ճյուղերի հրամանատարական կետերում։ Բաժինը վերապատրաստում է բարձր որակավորում ունեցող ռազմական թարգմանիչների՝ տասը օտար լեզուներով։ Բոլոր մասնագիտությունների գծով ռազմական գերատեսչության ուսումնական պլանները խորացնում են վերապատրաստումը քաղաքացիական մասնագիտության մեջ։
Դասընթացն ավարտելուց հետո, զորքերի ուսումնական ճամբար անցնելուց և պետական ​​քննությունը հաջողությամբ հանձնելուց հետո, Ռուսաստանի Դաշնության Պաշտպանության նախարարի հրամանով ռազմական ամբիոնի շրջանավարտներին տրվում է պահեստային լեյտենանտի զինվորական կոչում ։
2019 թվականին ռազմական գերատեսչության հիման վրա ստեղծվեց ռազմական ուսումնական կենտրոն ։
Վարկանիշ
2019 թվականին համալսարանը «Համալսարանների երեք առաքելություն» միջազգային վարկանիշում զբաղեցրել է 801-900 տեղերը իսկ 2020 թվականին` ռուսական համալսարանների վարկանիշում 32-րդ տեղը` ըստ RAEKS-ի ։
Քննադատություն
2011 թվականի հունվարին Խամովնիչեսկի միջտարածաշրջանային դատախազությունը սկսել է իրականացնել ստուգումներ ՄՊԼՀ-ում՝ նախկինում հեռացված ուսանողի դիմումի հիման վրա, որը հրաժարվել էր անցնել ՄՊԼՀ-ի վարչակազմի առաջարկած «տարվա վճարովի կրկնություն», որպես հեռացման այլընտրանք։ Ստուգման ընթացքում «բուհում հայտնաբերվել են դաշնային օրենքի մի շարք խախտումներ՝ սահմանված չեն դիմորդների ընդունելության կանոնները, առանց հիմնավոր պատճառով հեռացված ուսանողների վերականգնման կարգը, ինչպես նաև վճարովի գործողությունների իրականացումը» ։ Հետագայում, Մոսկվայի Խամովնիչեսկի շրջանի դատարանի որոշմամբ, ուսանողը վերականգնվեց Մոսկվայի պետական ​​լեզվաբանական համալսարանում, և նրա հեռացման հրամանը հայտարարվեց անօրինական և անհիմն ։ Չի հաստատվել նաև ուսանողների իրավունքները, բացի ակադեմիական, համալսարանում դասավանդվող ցանկացած այլ առարկայից, վճարովի կրթությունից անվճար անցնելու իրավունքը, ուսանողների բարոյական և նյութական խրախուսման կարգը ակադեմիական հաջողության և հետազոտական ​​աշխատանքներին ակտիվ մասնակցության համար։ Աուդիտի արդյունքների հիման վրա դատախազությունը ՄՊԼՀ ռեկտորին է ներկայացրել օրենքի խախտումները վերացնելու վերաբերյալ ներկայացրած դիմում ։
Ամերիկացի մարդասպան
«Ամերիկացի մարդասպան» (American Assassin), Մայքլ Քուեսթայի թրիլեր ֆիլմը, որը հիմնված է Վինս Ֆլինի համանուն վեպի վրա։ Գլխավոր դերը կատարում է Դիլան Օ'Բրայենը։
Մոսկվայի պետական լեզվաբանական համալսարան
Հղումներ
Կատեգորիա:Համալսարաններ այբբենական կարգով Կատեգորիա:Ժողովուրդների բարեկամության շքանշանով պարգևատրված կազմակերպություններ
Ամերիկացի մարդասպան
Սյուժե
ԿՀՎ-ի գաղտնի գործակալ Միտչ Ռեպը (Դիլան Օ'Բրայեն) հուսահատված է ահաբեկչության ժամանակ իր ընկերուհու մահվան պատճառով։ ԿՀՎ-ի տնօրենի տեղակալը՝ Իրեն Քենեդին (Սենա Լաթան) Սթեն Հյորլիին (Մայքլ Կիտոն) հանձնարարում է սովորեցնել վշտից տառապող Միտչին, ով վճռական է տրամադրված պայքարելու ահաբեկչական հարձակումների դեմ և բռնելու հանցագործներին։ Միասին նրանք ուսումնասիրում են առաջին հայացքից պատահական թվացող հարձակումները ռազմական առարկաների և քաղաքացիական անձանց վրա, ինչի արդյունքում նրանք պետք է միավորվեն թուրք գործակալ Անիկայի (Շիվա Նեգար) հետ, որպեսզի կանգնեցնեն անհայտ հետախույզին (Թեյլոր Կիտչ), ով ցանկանում է սկսել Երրորդ համաշխարհային պատերազմը Միջին Արևելքում։
Զարգացում
CBS Films ընկերությունը 2008 թվականին ձեռք է բերել Վինս Ֆլիննի գրքերի շարքը էկրանավորելու իրավունք։ Ի սկզբանե, առաջին ֆիլմը պետք է ունենար «Consent to Kill» անվանումը ։ Պրոդյուսերները պետք է լինեին Լորենցո Դի Բոնավենտուրան և Նիկ Ուեկսլերը, իսկ սցենարիստը՝ Ջոնաթան Լեմկինը։ Ընկերության վերջին մի քանի ֆիլմերը անհաջողություն կրեցին վարձույթում, ինչը ստիպեց նրանց հետաձգել ֆիլմի նկարահանումները։ Ֆիլմի ռեժիսորը պետք է լիներ Անտուա Ֆուկուան։ Ըստ տարածված լուրերի՝ դերերում կատարելու էին Ջարեդ Բատլերը (Միտչ Ռեպի դերում), Կոլին Ֆարրելը և Մետյու Ֆոքսը ։ Բացի դրանից, որոշվել էր սկզբից թողարկել «Consent to Kill» պրիկվելը, որը կներկայացնի Միտչի պատմությունը նրա կարիերայի սկզբում ։
Ծանոթագրություններ
Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:Ամերիկյան վեպերի էկրանավորումներ Կատեգորիա:Լոնդոնում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր ահաբեկչության մասին
Ջիբիկլու Կեսակորան
Ջիբիկլու Կեսակորան, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1907 թվականին գյուղն ունեցել է 142, իսկ 1908-ին՝ 297 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Կոսինո (գյուղ, Մուկաչևոյի շրջան)
Կոսինո (Косино), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կոսինո գյուղում բնակվում էր 1 026 մարդ։ Բնակավայրը զբաղեցնում է 6,15 կմ² տարածք։ Բնակչության խտությունը կազմում էր 170 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Մուկաչևոյի շրջանի բնակավայրեր Կատեգորիա:Ուկրաինայի գյուղեր
Մարինա Վայսբանդ
Մարինա Վայսբանդ (Marina Weisband; ), գերմանա-հրեական քաղաքական գործիչ։ 2011 թվականի մարտից մինչև 2012 թվականի ապրիլը եղել է Գերմանիայի ցանցահենական կուսակցության քաղաքական տնօրեն։
Կենսագրություն
Մեծացել է Կիևում՝ Իգոր Վայսբանդի և Օկսան Վայսբանդի ընտանիքում։ Մարիայի պապիկը մասնակցել է Երկրորդ համաշխարհային պատերազմին։ 1994 թվականին ընտանիքը տեղափոխվել է Գերմանիա՝ Վուպերտալ՝ հրեա ներգաղթյալների ընդունելության ծրագրով։ Դպրոցն ավարտելուց հետո 2006 թվականին Մյունստերի համալսարանում սովորել է հոգեբանություն։
2009 թվականին միացել է գերմանական Ցանցահենական կուսակցությանը։ Աղջկան իր նոր մտքերի շնորհիվ նկատել են ոչ միայն Մյունստերում, այլ նաև Բեռլինում։ 2011 թվականի մայիսին ցանցահենների համագերմանական համագումարին ընտրվել է յոթ համանանախագահներից մեկը՝ համագումարի պատգամավորներից հավաքելով 67% ձայն։ Նրա վարման ժամանակ առաջ են եկել քաղաքական խնդիրներ։ Այդ պատճառով նա չի կարողացել մեկնել Բեռլին՝ չնայած որ աշխատանքի մեծ մասը կատարվում էր համացանցի միջոցով։ Կուսակցության ղեկավարները ապրում են տարբեր շրջաններում, իսկ գլխավոր գրասենյակը գտնվում է մայրաքաղաքում։ 2011 թվականի սեպտեմբերի 18-ի Բեռլինում տարածաշրջանային ընտրությունների ժամանակ Ցանցահենական կուսակցության առաջին տեղ գրավելու շնորհիվ հասարակության մեծ մաս սկսել է ճանաչել Մարինային։
2012 թվականի ապրիլին Ցանցահեններ կուսակցության այլ բարձրաստիճան գործիչների աջակցությամբ նա իր կուսակցության անդամներին կոչ է արել սեփական շարքերում պայքարել հակասեմականության և աջ ծայրահեղականության դեմ։ Դրանից կարճ ժամանակ անց Մարինան հայտարարել է, որ չի ձգտելոււ հաջորդ ամիս վերընտրվելուն՝ պատճառաբանելով կրթության վրա ուշադրությունը կենտրոնացնելու անհրաժեշտությունը։ Նա չի բացառել համալսարանն ավարտելուց հետո քաղաքականություն վերադառնալը ։
Մարինան կուսակցության ամենահայտնի նախագահն է, նրա բնական ոճը գրավում է հատկապես երիտասարդ ընտրողներին։ Նրա հոբին նկարչությունը, գեղանկարչությունը, տանգոն և դերային խաղերն են ։ 2013 թվականի հունվարին ճանաչվել է ամենագրավիչ կին քաղաքական գործիչ ։
Ամուսնացել է Մարկուս Ռոզենֆելդի հետ (2013 թվականից) ։ 2016 թվականին Aula նախագծի համար լքել է Ցանցահենական կուսակցությունը ։
Ծանոթագրություններ
<references group="" responsive="1">
Արտաքին հղումներ
Կատեգորիա:Գերմանիայի կին քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Գերմանիայի քաղաքական գործիչներ Կատեգորիա:Ուկրաինացիներ Կատեգորիա:Բլոգերներ Կատեգորիա:Ուկրաինայի հրեաներ Կատեգորիա:Ցանցահենական կուսակցություններ Կատեգորիա:Գերմանիայի հրեաներ Կատեգորիա:Մյունստերի համալսարանի շրջանավարտներ
Վանքուկ
Վանքուկ, գյուղ Արևմտյան Հայաստանում, Խարբերդի վիլայեթի Կարկառի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Կարկառի շրջանի համայնքներ Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Չիվեցանո
Չիվեցանո (Civezzano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 3111 մարդ (2008), բնակչության խտություն՝ 207 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 38045։ Հեռախոսային կոդ՝ 0461։
Պրիմորիե Այդովշչինա (ֆուտբոլային ակումբ)
«Պրիմորիե» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Այդովշչինայում։